Дмитрий Мережковски
В угарите с безграничност няма…

Превод от руски: Иван Теофилов, —

chitanka.info

В угарите с безграничност няма

като овъглени са резбите

на къщурките с прогнила слама —

по челата на греди разбити.

Тъжно слънце в облаци стаени,

спят на трепетликата листата;

в мътна локва свода отразен е…

А навред е… мъката позната!

Всеки път, погледна ли полето —

тази моя родна шир обиквам;

мило ми е, горестно в сърцето,

сякаш в кротката й жалба вниквам.

Мир в сърцето, скръб и безметежност…

Свадата житейска в миг отлитва,

а в гръдта — замислената нежност,

детската и простичка молитва…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.